IVL:ส่องกำไรไตรมาส 1/60 ดีต่อเนื่องแนะนำซื้ออัพราคาเป้าหมายเป็น 43 บ.
IVL:ส่องกำไรไตรมาส 1/60 ดีต่อเนื่องแนะนำซื้ออัพราคาเป้าหมายเป็น 43 บ.
21 ก.พ. 2560

บล.บัวหลวง ระบุในบทวิเคราะห์วันนี้ (21 ก.พ.) ว่า บริษัท อินโดรามา เวนเจอร์ส จำกัด (มหาชน) หรือ IVL รายงานกำไร ไตรมาส 4/59 ที่ 2,959 ล้านบาท เพิ่มขึ้น 536% เทียบช่วงเดียวกันของปีก่อน แต่ลดลง 7% เทียบไตรมาสก่อนหน้า หากไม่รวมรายการพิเศษ กำไรหลักอยู่ที่ 3 พันล้านบาท มากกกว่าที่เราและตลาดคาดราว 12% โดยกำไรที่เติบโตขึ้นเป็นผลจากปริมาณขายที่เพิ่มขึ้น และส่วนต่างกำไรที่กว้างขึ้น
 แนวโน้มไตรมาส 1/60 คาดกำไรจะดีขึ้นทั้ง เทียบช่วงเดียวกันของปีก่อน และเทียบไตรมาสก่อนหน้า เพราะคาดทั้งปริมาณขายและส่วนต่างกำไรเพิ่มมากขึ้น ปรับกำไรปี 60 ขึ้น 24% เป็น 11,664 ล้านบาท และปรับราคาเป้าหมายขึ้นเป็น 43 บาท (อิง PBV ค่าเฉลี่ยระยะยาว ที่ 2 เท่า) คงคำแนะนำซื้อ บริษัทประกาศปันผล 0.36 บาท/หุ้น (XD 3 May) 